
REFERAT DE APROBARE A  PROIECTULUI DE HOTĂRÂRE
Sectiunea 1 
Titlul proiectului de hotărâre
Proiectul de hotărâre privind analiza situației financiare a Societății de Transport Public Timișoara S.A. și mandatarea reprezentanților Municipiului Timișoara în Adunarea Generală a Acționarilor la Societatea de Transport Public Timișoara S.A. pentru efectuarea demersurilor care se impun

Sectiunea a 2 - a 
Motivul emiterii proiectului de hotărâre
	
Având în vedere situația financiară a Societății de Transport Public Timișoara S.A prezentată în adresele înregistrate cu nr. SC2022-003688/16.02.2022 și SC2022-005512/08.03.2022 se constată dificultăți majore în asigurarea resurselor necesare desfășurării, în condiții de continuitate, a activităților principale ale societății, datoriile totale fiind extrem de ridicate.
Având în vedere art. 2, alin. (2) din Hotărârea Consiliului Local al Municipiului Timișoara nr. 444/23.11.2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul, hotărârile adunării generale ale acționarilor vor fi precedate de hotărâri ale consiliului local prin care se acordă mandat pentru exprimarea poziției acționarului cu privire la punctele de pe ordinea de zi ce urmează a fi aprobate de adunarea generală a acționarilor.
Având în vedere art. 121 din Legea nr. 31/1990 privind societățile, republicată, acționarii reprezentând întreg capitalul social vor putea, dacă nici unul dintre ei nu se opune, să țină o adunare generală și să ia orice hotărâre de competența adunării, fără respectarea formalităților cerute pentru convocarea ei.
În conformitate cu prevederile art. 125 din Legea nr. 31/1990 privind societățile, republicată, acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Concluzionând, considerăm oportună iniţierea unui proiect de hotărâre privind analiza situației financiare a Societății de Transport Public Timișoara S.A. și mandatarea reprezentanților Municipiului Timișoara în Adunarea Generală a Acționarilor la Societatea de Transport Public Timișoara S.A. pentru efectuarea demersurilor care se impun.


      Primar,							Director Economic,
 Dominic Fritz						  	   Steliana Stanciu

